Ducke spillede som senior udelukkende for denne klub, der i 1966 kom til at hedde FC Carl Zeiss Jena, som den fortsat hedder. Med denne klub vandt han tre østtyske mesterskaber (1963, 1968 og 1970) samt tre pokalmesterskaber (1960, 1972 og 1974). Han var angriber (centerforward) og spillede gennem 18 år 351 ligakampe og scorede 154 mål. Han blev klubbens topscorer i fem sæsoner fra 1960 og frem samt ligatopscorer i 1962-1963-sæsonen med 19 mål. Han er alletiders tredjemest scorende i den østtyske Oberliga.<ref>{{kilde | url = https://www.rsssf.org/tablesd/ddrtops.html | titel = East Germany - Topscorers | udgiver = rsssf.org | hentet = {{dato|9-11-2023}} }}</ref> Han havde givet været højere placeret, hvis ikke alvorlige skader i 1966 og 1974 samt en længere udelukkelse på grund af brok i 1965 havde holdt ham fra fodbolden i længere perioder. Dette er også med til, at han blot er nummer tolv på listen over spillere med flest kampe i ligaen.<ref>{{kilde | url = https://www.rsssf.org/players/ddr-oberliga-matches.html | titel = East Germany - All-Time Most Matches Played in Oberliga | udgiver = rsssf.org | hentet = {{dato|9-11-2023}} }}</ref> Temperamentet og flere karantæner var med til at give ham tilnavnet "Schwarzer Peter", men til trods herfor havde han en stor fanskare, som var begejstrede for hans mange mål, hans spektakulære spil og teknik. Han indstillede sin karriere i sommeren 1977.<ref name=tl />
Levende_personer Sport